Undirritunin fer fram í Höfða kl. 12:15 . Það er verkefnisstjórn í aðgerðum gegn einelti sem stendur að þessum verkefnum en hana skipa fulltrúar fjármálaráðuneytis , mennta - og menningarmálaráðuneytis og velferðarráðuneytis . Verkefnisstjórnin var skipuð í kjölfarið á útgáfu greinargerðar um mögulegar aðgerðir gegn einelti í skólum og á vinnustöðum sem kom út í júní 2010 . Hún ákvað að blása til baráttudags gegn einelti 8. nóvember og af því tilefni opnar heimasíðan gegneinelti.is . Þar gefst almenningi kostur á að undirrita „ Þjóðarsáttmála um jákvæð samskipti “ . Jóhanna Sigurðardóttir forsætisráðherra er verndari átaksins en Guðbjartur Hannesson velferðarráðherra , Steingrímur J. Sigfússon fjármálaráðherra og Svandís Svavarsdóttir , mennta - og menningarmálaráðherra , munu undirrita sáttmálann fyrir hönd ríkisstjórnarinnar . Fjöldi félaga og samtaka undirrita sáttmálann , þ. á m . Barnaheill – Save the Children á Íslandi en auk þeirra munu Jón Gnarr borgarstjóri og fulltrúi frá Sambandi íslenskra sveitarfélaga undirrita hann . Barnaheill – Save the Children á Íslandi berjast fyrir rétti barna til verndar gegn hverskyns ofbeldi , þ.m.t. einelti . Á vefsíðunum , verndumborn.is og heyrumst.is , geta börn fengið fræðslu og upplýsingar um einelti og það hvert þau eigi að snúa sér . Samtökin hvetja alla til að taka höndum saman og helga 8. nóvember baráttunni gegn einelti . Einelti spyr ekki um aldur , þjóðfélagshópa eða kyn og það þrífst alls staðar þar sem það fær að viðgangast . Ábyrgð okkar allra er því mikil og það er okkar að vinda bug að þessu þjóðfélagsmeini . Hér að neðan fylgir texti þjóðarsáttmálans : Við undirrituð skuldbindum okkur til þess að vinna af alefli og einurð gegn einelti í samfélagi okkar . Við ætlum að vera góð fyrirmynd og leggja okkar af mörkum til að